Mys. — Pergamon — 166 BC or shortly after — OGIS 299
Region: Asia Minor — Mysia [Kaïkos], Pergamon

ο δημος μητριν αρτεμιδωρου ιερητευσασαν τα ενατα νικηφορια του στεφανιτου αγωνος. εδοξεν τηι βουληι και τωι δημωι γνωμη στρατηγων επει ιερητευουσης της νικηφορου αθηνας μητριδος της αρτεμιδωρου του θεοτιμου θυγατρος μειζονα ευημερηματα γεγονεν τωι βασιλει εξ ων τα μεγιστ αγαθα τωι τε ημετερωι δημωι και τοις αλλοις απασιν περιγεγονεν καθηκοντ εστιν προς την κοινην τιμην του πραγματος ανηκοντος προνοιαν ημας ποιησασθαι των τοιουτων την μεγιστην. διο και αγαθηι τυχηι δεδοχθαι τηι βουληι και τωι δημωι επηνησθαι τε μητριν την ιερειαν της αθηνας επι τωι προσηνη γεγενησθαι αυτην τηι θεαι και την καλλιστην καταστασιν απηντηκεναι των πραγματων και στεφανωσαι αυτην χρυσωι στεφανωι τωι εκ του νομου και εικονι χαλκηι ην στησαι εν τωι ιερωι της νικηφορου αθηνας και επιγραψαι επι του βηματος οτι ο δημος μητριν αρτεμιδωρου ιερητευσασαν τα ενατα νικηφορια του στεφανιτου αγωνος. την δ αναγορευσιν ποιησασθαι των εψηφισμενων τιμων τον αγωνοθετην τριετηριδων τηι δευτεραι ημεραι εν ηι τους χορους ιστησιν η πολις τηι θεαι.